cyanic-selkie/wikianc huggingface dataset:
এসেন
ভূগোল
এসেন জার্মানির রুর অঞ্চলে অবস্থিত। রুর ইউরোপের অন্যতম বৃহৎ নগর অঞ্চল। এই অঞ্চলে এগারোটি শহর রয়েছে। ৫.৩ মিলিয়ন মানুষের বসবাস এই অঞ্চলে। এসেন-সীমান্তে ১০টি শহর অবস্থিত। উত্তর-দক্ষিণে এসেন প্রায় ২১ কিমি এবং পূর্ব-পশ্চিমে প্রায় ১৭ কিমি ইলাকা জুড়ে অবস্থিত। রুর নদী থেকে উৎপন্ন একটি লেক এই শহরে রয়েছে, নাম লেক বালডেনি। এই লেক এবং তার পার্শ্ববর্তি এলাকা শহরের একটী জনপ্রিয় বিনোদন কেন্দ্র। অনেক আগে থেকে এসেন একটী শিল্প নগর হলেও এসেন-এর প্রাকৃতিক পরিবেশ জার্মানির অন্যান্য শহরের তুলনায় বেশ ভাল অবস্থানে রয়েছে। ঘনবসতিপূড়্রণ এলাকা হলেও এসেন-এর কিছু অঞ্চলে এখনো গ্রামীণ দালান-কাঠামো বিদ্যমান। এসেন-এর সমুদ্র পৃষ্ঠ থেকে গড় উচ্চতা ১১৬ মিটার।
শিল্প ও অবকাঠামো
এসে-এ জার্মানির বেশ কয়েকটি বড় শিল্প প্রতিষ্ঠানের সদর দপ্তর অবস্থিত। থিসেনক্রুপ এসেন-এর অন্যতম বৃহৎ কর্ম সৃষ্টিকারী শিল্প প্রতিষ্ঠান। প্রতিষ্ঠানটি ১৯৯৯ সালে ডুইসবুর্গের থিজেন এবং এসেনভিত্তিক ফ্রিডিরিখ ক্রুপ-এর একত্রীকরণের মাধ্যমে গঠিত হয়। আরডব্লিউএ এসেন-এর সবচেয়ে বড় কোম্পানি এবং জার্মানির দ্বিতিঈয় বৃহত্তম ইলেকট্রনিক সেবাপ্রদানকারী প্রতিষ্ঠান। এছাড়া জার্মানির সবচেয়ে বড় অবকাঠামো নির্মাণ প্রতিষ্ঠান হশটিফ এজি, শিল্প প্রতিষ্ঠান ইভোনিক ইন্ডাস্ট্রিজ, মিডিওন, ইউরোপের বৃহত্তম জুতা নির্মাণকারী ডাইশম্যান ইত্যাদি এসেন-এ অবস্থিত। জার্মানির বৃহত্তম গ্যাস কোম্পানি ইওএন রুরগ্যাস-এর প্রধান দপ্তরও এসেন-এ অবস্থিত। কোকা-কোলা কোম্পানির জার্মান সদর দপ্তর একসময় এসেন এ ছিল, পরে ২০০৩ সালে তা বার্লিনে স্থানান্তরিত হয়।
ভাইরাসবিদ্যা
thumb| অনুজীববিজ্ঞানের যে শাখায় ভাইরাস নিয়ে গবেষণা করা হয় তাকে ভাইরোলজি বা ভাইরাসবিদ্যা বলে। ভাইরাস বলতে বোঝায় চোখে দেখা যায় না, একেবারে ক্ষুদ্রাকৃতির, ডি এন এ বা আর এন এ নিয়ে গঠিত যা পোটিনের আবরণ দিয়ে গঠিত এক ধরনের বস্তু। ভাইরাসবিদ্যায় মূলত ভাইরাসের গঠন, প্রকারভেদ এবং সৃষ্টি রহস্য, রোগাক্রান্ত করা, পোষক দেহে বসবাস ইত্যাদি নিয়ে আলোচনা করা হয়। ভাইরাসবিদ্যা মূলত অণুজীব বিজ্ঞানের একটি শাখা।
মার্টিনোস বেইজেরিক ১৮৯৮ সালে সর্বপ্রথম একটি জীবাণু আবিষ্কার করেন। এটি ছিল মূলত টোবাকো মোজাইক ভাইরাস। তিনি বুঝতে পেরেছিলেন এটা কোন ব্যাকটেরিয়া নয় এবং কোন ফাংগাস ঘঠিত রোগও নয়। তিনিই প্রথম এই বিশেষ জীবাণুকে ভাইরাস বলে অভিহিত করেন। এখনও যা প্রচলিত আছে। এই আবিষ্কারের মধ্য দিয়েই ভাইরাসবিদ্যার শুরু হয়।
ভাইরাসঘঠিত কিছু রোগ
কিছু কিছু ভাইরাসকে অনকো ভাইরাসও বলা হয়। এই ভাইরাসগুলো ক্যান্সার সৃষ্টি করে। যেমন মানুষের মধ্যে হিউম্যানপ্যাপিলমা ভাইরাস উল্লেখযোগ্য। এছাড়া আছে মহিলাদের জড়ায়ুর ক্যান্সার। বেশিরভাগ ক্ষেত্রেই যৌনমিলনের ক্ষেত্রে ভাইরাস জড়ায়ুতে গিয়ে ক্যান্সার সৃষ্টি করে। এছাড়াও হেপাটাইটিস বি, সি ও যকৃতের ক্যান্সার ভাইরাসের মাধ্যমে সৃষ্টি হয়।
মহিউদ্দিন ইসলামী বিশ্ববিদ্যালয়
মহিউদ্দিন ইসলামী বিশ্ববিদ্যালয় (এমআইইউ) পাকিস্তানের আজাদ কাশ্মীরের নিরাইন শরীফে অবস্থিত। এমআইইউ স্নাতক ও স্নাতকোত্তর শিক্ষা প্রদান করে। এমআইইউ আজাদ জম্মু ও কাশ্মীর আইনসভা পরিষদের আইন ১-এর অধীনে প্রতিষ্ঠিত হয়।
মহীউদ্দীন ইসলামিক ইউনিভার্সিটির নিরাইন শরীফে আজাদ জম্মু ও কাশ্মির আইন পরিষদের ২০০০ সালের ২১ নং আইন অনুযায়ী প্রতিষ্ঠিত হয়। এটি একটি চার্টার্ড বিশ্ববিদ্যালয় এবং উচ্চ শিক্ষা কমিশন (এইচইসি) এবং পাকিস্তান সরকার দ্বারা স্বীকৃত। বিশ্ববিদ্যালয় দ্বারা অর্জন একাডেমিক শ্রেষ্ঠত্বের ভিত্তিতে, এটি সর্বোচ্চ বিভাগে রাখা হয়েছে - 'W' (A)।
বিশ্ববিদ্যালয়ের প্রধান ক্যাম্পাসটি আজাদ জম্মু এবং কাশ্মীরের নিরাইন শরীফ একাধিক তলাবিশিষ্ট ভবন হিল স্টেশনে অবস্থিত। এটি ১৫ একর এলাকা এবং সমুদ্র পৃষ্ঠ হতে ৬০০০ হাজার ফুট উপরে, গ্রামীণ এলাকা থেকে ১২৫ কি.মি দূরে ইসলামাবাদের পশ্চিমে।
বহিসংযোগ
অফিসিয়াল ওয়েবসাইট
এয়ার বার্লিন
এয়ার বার্লিন বা এয়ারবার্লিন (Air Berlin) হল লুফ্‌টহানজার পরেই জার্মানির দ্বিতীয় বৃহত্তম এয়ারলাইন এবং মোট যাত্রী সংখ্যার বিচারে ইউরোপের অষ্টম বৃহত্তম এয়ারলাইন।
বিমানসংস্থাটির বিচরণ এলাকার মধ্য আছে ১৭ টি জার্মান নগরী, কিছু ইউরোপীয়ান শহর এবং ভুমধ্যসাগরীয় এলাকার অনেকগুলি অবকাশ যাপন কেন্দ্র যেমন, মাদেরিয়া, কানারি দ্বীপপুঞ্জ এবং উত্তর আফ্রিকা, সাথে সাথে ক্যারাবিয়ান দ্বীপপুঞ্জের আন্তমহাদেশীয় ঠিকানা সমূহ এবং অবশ্যই আমেরিকা।সংস্থাটির মূলকেন্দ্র হলো বার্লিন-টেজেল এ্যায়ারপোর্ট এবং ডুজেলডোর্ফ এ্যায়ারপোর্ট। চারলোটেনবার্গ-ওয়ামার্সডোর্ফ এর বিমানবন্দর ব্যুরো সেন্টারে এটির প্রধান কার্যালয় অবস্থিত, যা কিনা ওয়ান অয়ার্ল্ড এ্যালা্‌ইন্সের সদস্য এবং অস্ট্রিয়াতে তাদের সহোযোগী প্রতিষ্ঠান নিকি এবং সুইজারল্যান্ডের বিলেয়ার এ মালিকানা আছে।
এয়ার বার্লিন বেশ কয় বছর লোকসানী প্রতিষ্ঠান হিসাবে চালু আছে। এটার মূল প্রতিষ্ঠান এয়ার বার্লিন পিএলসি এর শেয়ার ২০১১ সালে উন্মুক্তভাবে কেনাবেচা হয় এবং এর ২৯.২১% মালিকানা ইতিহাদ এয়ারওয়েজ গ্রহণ করে।
ইতিহাস
প্রাথমিকভাবে এয়ার বার্লিন ইউএসএ নামে নিবন্ধিত কোম্পানিটি ১৯৭৮ সালে লেল্কো-যা কিনা একটি আমেরিকান এগ্রিকালচারাল প্রতিষ্ঠান যার প্রধান কার্যালয়ের অবস্থান ছিল ওরেগন -এর একটি পরিপূর্ণ মালিকানাধীন সহোযোগী প্রতিষ্ঠান হিসাবে প্রতিষ্ঠা লাভ করে, এবং জার্মান ট্যুর অপারেটরস এর পক্ষ হয়ে বিমান ভাড়া করতো প্রধানত বার্লিন টেজেল বিমানবন্দর থেকে, ভূমধ্যসাগরীয় অবকাশ যাপন কেন্দ্রগুলোতে বিমান পরিচালনার জন্য। একটি আমেরিকান বিমানসংস্থা হিসাবে, এয়ার বার্লিন সহজেই পশ্চিম বার্লিন বাজারে ঢুকতে পেরেছিল। শীতল যুদ্ধের সময়ে, বার্লিনের বিশেষ রাজনৈতিক পরিস্থিতির কারণে তেজেল বিমানবন্দর থেকে সেসকল বিমানসংস্থার বিমান আসা এবং যাওয়া করতে পারতো যেসকল বিমানসংস্থা ফ্রান্স, যুক্তরাজ্য অথবা যুক্তরাষ্ট্র এর সহিত নিবন্ধিত ছিল। বিমানসংস্থাটির প্রাথমিকভাবে সদরদপ্তর তেজেল বিমানবন্দরে ছিল।লিওনার্ডো লান্ডগ্রীন ছিলেন প্রতিষ্ঠানের প্রথম চেয়ারম্যান।
কোম্পানী যখন এ্যায়ারলাইন্স লাইসেন্স পায় এবং দুইটি বোয়িং ৭০৭ জেট বিমান অধিগ্রহণ করে যা কিনা পুর্বে ট্রান্স ওয়ার্ল্ড এ্যায়ারলাইন্স এর মালিকানধীন ছিল, তখন ২৮শে এপ্রিল ১৯৭৯ সালে এয়ার বার্লিন ইউএসএ তাদের আয়মূখী সেবা কার্যক্রম শুরু করে যেখানে তাদের একটি বিমান বার্লিন-তেজেল থেকে পাল্মা দি মায়োর্কা পর্যন্ত বিমানযাত্রা করেছিল। বিশাল দুরত্বের বহরের পরিকল্পনা করা হয়েছিল পশ্চিম বার্লিন-ব্রাসেলস্-ফ্লোরিডা পথে, সহোযোগিতায় ছিল এ্যায়ার ফ্লোরিডা (একটি সহযোগিতা চুক্তি স্বাক্ষর করা হয়েছিল ১৯৭৯ সালের ফেব্রুয়ারি মাসে)।
১৯৮০ সালে, এয়ার বার্লিন যুক্তরাষ্ট তাদের বহর বড় করে ফেলে যখন বোয়িং ৭৩৭-২০০ যুক্ত হয়, এবং যখন এ্যায়ার ফ্লোরিডার নিকট হতে এধরনের আরো দুটি বিমান ধার নেয়া হয়। ১৯৮২ সালে, ৭০৭ বহর থেকে বিদায় করে দেয়া হয় এবং ৮০ এর দশকের সিংহভাগ সময়ে এয়ার বার্লিন ইউএসএ একটি মাত্র ৭৩৭-২০০ দিয়ে পরিচালিত হয়েছিল (১৯৮৬ এর পর)। ১৯৯১ সালে যখন এ্যায়ার বার্লিনের মাত্র ৯০ জন কর্মাচারী ছিল তখন জোয়াকিম হুনোল্ড এটাকে কিনে নেয় এবং একে পুনর্গঠন করে এয়ার বার্লিন জিএমবিএইচ এন্ড কো: লুফ্টভার্কাস কেজি হিসাবে একটি জার্মান প্রতিষ্ঠান হিসাবে নিবন্ধন প্রক্রিয়া সম্পন্ন করেন । ২০০৪ সালের জানুয়ারি মাসে এয়ার বার্লিন ভিয়েনা এ্যায়ারলাইন্স নিকি এর সাথে ব্যবসায়িক চুক্তিতে আবদ্ধ হয় এবং এটার ২৪% শেয়ার ক্রয় করে নেয়। ২০০৭ সালে, এয়ার বার্লিন জার্মান লিয়েজার এ্যায়ারলাইন এলটিইউ কে কিনে নেয় এবং ইউরোপের চতুর্থ বৃহত্তম বিমান সংস্থাতে পরিনত হয় যাত্রি পরিবহনের বিচারে।
বহরের বিবরন
বর্তমানে এ্যায়ার বার্লিনের বহরে রয়েছে ১৩১ টি বিমান যার মধ্যে এ্যায়ারবাস আছে ৭৯ টি এবং বোয়িং আছে ৩৫ টি এবং অন্য ১৭ টি হলো বোম্বার্ডিয়ার।
জ্যানেট গেনর
জ্যানেট গেনর (Janet Gaynor; জন্ম: লরা অগাস্টা গেইনর; ৬ই অক্টোবর, ১৯০৬ - ১৪ই সেপ্টেম্বর, ১৯৮৪) ছিলেন একজন মার্কিন অভিনেত্রী ও চিত্রশিল্পী। তিনি একাডেমি পুরস্কারের প্রথম আয়োজনে শ্রেষ্ঠ অভিনেত্রী বিভাগে পুরস্কার লাভ করেন।
গেনর স্বল্পদৈর্ঘ্য ও নির্বাক চলচ্চিত্রে অতিরিক্ত শিল্পী হিসেবে তার কর্মজীবন শুরু করেন। ১৯২৬ সালে ফক্স ফিল্ম করপোরেশনের সাথে (পরবর্তীতে টুয়েন্টিয়েথ সেঞ্চুরি ফক্স) চুক্তির পর তার খ্যাতি ছড়িয়ে পরে এবং তিনি সেই যুগের বক্স অফিসে অন্যতম তারকা হয়ে ওঠেন। ১৯২৯ সালে তিনি সেভেন্থ হেভেন, সানরাইজ: আ সং অব টু হিউম্যান্স ও স্ট্রিট অ্যাঞ্জেল ছবিতে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার লাভ করেন। সবাক চলচ্চিত্র যুগেও গেনর সফল ছিলেন এবং আ স্টার ইজ বর্ন ছবিতে অভিনয়ের জন্য তার দ্বিতীয় একাডেমি পুরস্কারের মনোনয়ন লাভ করেন।
১৯৩৯ সালে অভিনয় থেকে অবসর গ্রহণের পর গেনর পোশাক পরিকল্পনাবিদ অ্যাড্রিয়েনকে বিয়ে করেন। তাদের এক পুত্র জন্মগ্রহণ করে। পরবর্তীতে ১৯৫০-এর দশকে তিনি কয়েকটি চলচ্চিত্র ও টেলিভিশন নাটকে কাজ করেন এবং নামকরা তৈল চিত্রশিল্পী হয়ে ওঠেন। ১৯৮০ সালে হ্যারল্ড অ্যান্ড মডি মঞ্চনাটক দিয়ে গেনরের ব্রডওয়েতে অভিষেক হয় এবং ১৯৮২ সালে অন গোল্ডেন পন্ড মঞ্চনাটক নিয়ে সফর করেন। ১৯৮২ সালে তিনি এক গাড়ি দুর্ঘটনায় আহত হন এবং এই আঘাতেই ভুগেই তিনি ১৯৮৪ সালের সেপ্টেম্বরে মারা যান।
প্রারম্ভিক জীবন
গেনর ১৯০৬ সালের ৬ই অক্টোবর ফিলাডেলফিয়ার জার্মানটাউনে জন্মগ্রহণ করেন। তার প্রকৃত নাম লরা অগাস্টা গেইনর (কিছু সূত্র মোতাবেক গেইনার)। শৈশবে তার ডাকনাম ছিল "ললি"। তিনি তার পিতামাতার দুই কন্যার মধ্যে দ্বিতীয়। তার মাতা লরা (বুল) এবং পিতা ফ্র্যাঙ্ক ডি উইট গেইনর। ফ্র্যাঙ্ক গেইনর মঞ্চে রংশিল্পী ও কাগজ টাঙ্গানোর কাজ করতেন। যখন গেনর হাঠতে শিখছিলেন, তখন তার পিতা তাকে গান গাওয়া, নৃত্য ও অ্যাক্রোবেটিক্স শিখানো শুরু করেন। ফিলাডেলফিয়াতে থাকাকালীন শৈশবেই তিনি বিদ্যালয়ের নাটকে অভিনয় শুরু করেন। ১৯১৪ সালে তার পিতামাতার বিবাহবিচ্ছেদের পর গেনর, তার বোন ও তার মাতা শিকাগো শহরে চলে যান। কিছুদিন পর তার মাতা ইলেকট্রিশিয়ান হ্যারি সি. জোন্সকে বিয়ে করেন। পরবর্তীকালে তাদের পরিবার সান ফ্রান্সিস্কো শহরে চলে যান।
কর্মজীবন
গেনর ১৯২৯ সালে চার্লস ফ্যারেলের সাথে ফ্রাংক বোরজেগি পরিচালিত সেভেন্থ হেভেন ও স্ট্রিট অ্যাঞ্জেল এবং এফ. ডব্লিউ. মুর্নো পরিচালিত সানরাইজ: আ সং অব টু হিউম্যান্স ছবিতে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার লাভ করেন। গেনর এই বিভাগে পুরস্কার বিজয়ী প্রথম অভিনেত্রী। অধিকন্তু ১৯৮৬ সালে মার্লি ম্যাটলিন ২১ বছর বয়সে চিলড্রেন অব আ লেসার গড ছবির জন্য এই বিভাগে পুরস্কার লাভ করার পূর্ব পর্যন্ত ২২ বছর বয়সে এই পুরস্কার বিজয়ী গেনরই এই বিভাগে সর্বকনিষ্ঠ অভিনেত্রী ছিলেন।
আ স্টার ইজ বর্ন চলচ্চিত্রে সফলতার মধ্য দিয়ে তার কর্মজীবন পুনরুজ্জীবিত হয় এবং তিনি পলেট গডার্ডের সাথে স্কুবল হাস্যরসাত্মক দ্য ইয়ং ইন হার্ট (১৯৩৮) চলচ্চিত্রে অভিনয় করেন। চলচ্চিত্রটি মাঝারি মানের ব্যবসা করে, কিন্তু ততদিনে গেনর অবসরে যাওয়ার সিদ্ধান্ত নেন। তিনি পরবর্তীকালে বলেন, "আমি বিরতিহীনভাবে দীর্ঘ ১৭ বছর কাজ করেছি, আমি কেবল জীবনে চলচ্চিত্রেই কাজ করতে শিখেছিলাম। আমি অন্য কিছু জানার সময় চেয়েছিলাম। সর্বোপরি, আমি প্রেমে পড়তে চেয়েছিলাম। বিয়ে করতে চেয়েছিলাম। বাচ্চা নিতে চেয়েছিলাম। এবং আমি জানতাম এইসবের জন্য সময় বের করা দরকার। তাই আমি চলচ্চিত্রে কাজ বন্ধ করে দেই। এরপর আমি যা চেয়েছিলাম তা দৈবাৎ ঘটে গেল। চলচ্চিত্র শিল্পের শীর্ষে থাকা অবস্থায় তিনি ৩৩ বছর বয়সে অভিনয় থেকে অবসর নেন।
বালাই (জীব)
বালাই বা পেস্ট হল একটি উদ্ভিদ বা প্রাণী যা মানুষ বা মানুষের সাথে সংশ্লিষ্ট বিষয়ের (যেমন: কৃষি বা গবাদিপশু উৎপাদন) ক্ষতি সাধন করে। অন্যভাবে বলা যায়, যেসব জীব উচ্চ মৃত্যুহার সংশ্লিষ্ট উপদ্রব এবং মহামারীর (যেমন: প্লেগ) সৃষ্টি করে, তারাই বালাই। মোটাদাগে বললে, 'বালাই' হল মানবিকতার প্রতিদ্বন্দ্বী। অতীতে এই শব্দটি খুব সম্ভবত কেবল প্রাণীর ক্ষেত্রে ব্যবহৃত হবার কারণে, বালাইনাশক বা পেস্টিসাইডকে কীটনাশক বা ইনসেক্টিসাইড বলে কেউ কেউ ভুল করে থাকেন।
ফেস্টিমাড
থাম্ব| ফেস্টিমাড ২০০৭ ফেস্টিমাড হল একটি বিকল্প রক উৎসব এবং সাংস্কৃতিক অনুষ্ঠান যা মাদ্রিদ, স্পেনে ১৯৯৪ সাল থেকে সাধারণত মে মাসের শেষ সপ্তাহে অনুষ্ঠিত হয়। ফেস্টিমাডে বেশ কিছু সমান্তরাল সাংস্কৃতিক উৎসব রয়েছে যেমন পারফরমা, গ্রাফিতি, ইউনিভার্সিমাড ও সিনেমাড, যদিও এর কেন্দ্রীয় ইভেন্টটি সঙ্গীত উত্সব হিসাবে অব্যাহত রয়েছে, যা স্পেনের প্রধান রক কনসার্ট হিসাবে ফেস্টিভ্যাল ইন্টারন্যাসিওনাল ডি বেনিকাসিমের পাশে দাঁড়িয়েছে।
জন লিভার
জন কেনেথ লিভার, এমবিই (John Lever; জন্ম: ২৪ ফেব্রুয়ারি, ১৯৪৯) লন্ডনের স্টেপনি এলাকায় জন্মগ্রহণকারী ইংল্যান্ডের কোচ ও সাবেক আন্তর্জাতিক ক্রিকেটার। ১৯৭৬ থেকে ১৯৮৬ মেয়াদে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেন জন লিভার। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও নিচেরসারিতে অবস্থান নিয়ে ডানহাতে ব্যাটিং করতেন।
খেলোয়াড়ী জীবন
লিভার ২২ বছর এসেক্স দলে খেলেন। ঐ সময়ই ক্লাবের ইতিহাসে স্বর্ণালী সময় অতিবাহিত হয়। ভ্যাসলিনের ন্যায় তরল পদার্থ বলে লাগানোর ঘটনায় অনেকেই তাকে মনে রেখেছেন। এ ঘটনাটি ছিল প্রথমবারের মতো অখেলোয়াড়ীসূলভ যা বলে আঁচড় কাটা কিংবা অন্য কিছু করা। অধিকতর সুইং করাতে তিনি বলের একপ্রান্তে ভ্যাসলিন লাগিয়েছিলেন বলে জানা যায়।     পরবর্তীকালে অবশ্য এ অভিযোগটি প্রত্যাহার করা হয় ও লিভারকে দায়মুক্তি দেয়া হয়। দিল্লিতে ভারতের বিপক্ষে অনুষ্ঠিত ঐ টেস্টে অভিষেকে যে-কোন ইংর‌েজ ক্রিকেটারের সেরা বোলিং পরিসংখ্যানের রেকর্ড গড়া হয় ৭/৪৬। ১৯৯৫ সালে ওয়েস্ট ইন্ডিজের বিপক্ষে ডমিনিক কর্ক ৩ রানের ব্যবধানে এ রেকর্ডটি ভেঙ্গে ফেলেন ৭/৪৩। খেলায় তিনি ১০/৭০ লাভ করে অভিষেক টেস্টে অংশ নিয়ে আরও একটি নতুন ইংর‌েজ রেকর্ড গড়েন যা অদ্যাবধি টিকে রয়েছে। ৩৭ বছর বয়সে টেস্ট ক্যাপ পরিধানের সুযোগ পান তিনি।
মূল্যায়ন
তিনি বর্ণবাদের সাথে সম্পৃক্ত দক্ষিণ আফ্রিকায় বিদ্রোহী দল নিয়ে গমন করেন। সেখানে অবস্থান করে দেশের সাথে যোগাযোগ রক্ষা করতেন তিনি। পরবর্তীতে অনেকগুলো শীত মৌসুমে নাটালের পক্ষে খেলেন। ক্রিকেট খেলায় অনন্য সাধারণ অংশগ্রহণের স্বীকৃতিস্বরূপ তাকে এমবিই পদবীতে ভূষিত করা হয়। ক্রিকেট সংবাদদাতা কলিন ব্যাটম্যানের মতে, ‘এসেক্সে তিনি ২৩ বছর সেবা দিয়ে প্রতীকি হয়ে আছেন। এছাড়াও তিনি দেশের সর্বাপেক্ষো কুশলী বামহাতি পেশার হিসেবে আবির্ভূত হয়েছিলেন। আত্মজীবনীমূলক গ্রন্থ এ ক্রিকেটার্স ক্রিকেটারে ড্রেসিং রুমে অবস্থানকালীন তাঁর আনন্দময় ভূমিকার কথা তুলে ধরেছেন।’
অবসর
সাম্প্রতিককালে লিভার ব্যানক্রফট’স স্কুলে শারীরিক শিক্ষা বিষয়ে শিক্ষকতা করছেন। পাশাপাশি মিডলসেক্সের বোলিং কোচেরও দায়িত্ব পালন করছেন।
রুক্মিনী বর্মা
রুক্মিনী বর্মা (জন্ম ১৯৪০) হলেন বেঙ্গালুরুর একজন ভারতীয় শিল্পী। তিনিএকজন শীর্ষস্থানীয় ভারতীয় শিল্পী যিনি শাস্ত্রীয় ঐতিহ্যে মেনে চিত্র আঁকেন। রুক্মিণী যুগান্তকারী চিত্রশিল্পী রবি বর্মার বংশের মেয়ে এবং রাজা রবি বর্মা হেরিটেজ ফাউন্ডেশনের মাধ্যমে তাঁর শৈল্পিক উত্তরাধিকারের রক্ষক।
জীবন
জন্মের সময় তাঁর নাম ছিল ভারানী তিরুনাল রুক্মিনী বাই, তিনি ত্রিবাঙ্কুরের চতুর্থ রাজকন্যা। তাঁর মা ও বাবার নাম যথাক্রমে উথরাম তিরুনাল ললিতাম্বা বাই এবং শ্রী কেরালা বর্মা কোইল থাম্পুরান অবার্গল। তিনি ত্রিবাঙ্কুর রাজকীয় পরিবারভুক্ত মহারাণী শেঠু লক্ষ্মী বাইয়ের নাতনি। তাঁর প্র-প্রপিতামহ ছিলেন রাজা রবি বর্মা। তাঁর বাবা কেরালা বর্মা চারকোল এবং পেন্সিল নকশাগুলিতে এক বিশিষ্ট শিল্পী এবং তাঁর পুত্র জয় বর্মা রঙিন পেন্সিল শিল্পী।
কর্মজীবন
রাজদরবারের চিত্রশিল্পী এবং সমসাময়িক অন্যান্য চিত্রশিল্পীদের চিত্রাঙ্কন তাঁর সৃষ্টিকে প্রভাবিত করেছিল। তাঁর কাজে রেমব্রন্ট, রুবেন্স এবং পরে লর্ড লেইটন এবং স্যার আলমা তাদেমার মতো শিল্পীদের প্রভাব ছিল। ইতিহাস ও নাটকের সাথে পৌরাণিক কাহিনীর সংমিশ্রণ দিয়ে তাঁর চিত্রকর্মগুলি দ্যুতি ও রূপক দিয়ে জীবন্ত হয়ে উঠেছে।
ন্যূনতম রং ব্যবহার করে, নিজস্ব অনন্য রঙয়ের মাত্রা মিশ্রণ করে চিত্রাঙ্কন হল রুক্মিণীর কাজের বৈশিষ্ট্য, সেখানে তাঁর মানবমূর্তির আকর্ষণীয় গুণাবলিগুলি সবার দৃষ্টিগোচর হয়। তাদের ত্রুটিগুলি অলক্ষ্যে থাকে বা প্রায়শই অপনোদিত করা হয়,এবং সৌন্দর্য তার ঐশ্বর্যে চিরন্তন হিসাবে উদযাপিত হয়। তাঁর চিত্রাঙ্কনে মানব রূপের অতিরঞ্জন আছে, কিন্তু কোন বিকৃতি নেই।
পদাধিকারী
১৯৭০-এর দশকে তিনি বেঙ্গালুরু চিত্রকলা পরিষদের উপদেষ্টা সংসদের সদস্য ছিলেন। তিনি বর্তমানে বেঙ্গালুরুর রাজা রবি বর্মা হেরিটেজ ফাউন্ডেশনের সভাপতি। এটি তিনি ২০১৫ সালের সেপ্টেম্বরে প্রতিষ্ঠা করেছিলেন।
ব্যক্তিগত জীবন
রুক্মিনী বর্মা শ্রীকুমার বর্মার সম্পর্কিত বোন। তিনি প্রয়াত দেবী প্রসাদ বর্মার সাথে বিবাহবন্ধনে আবদ্ধ হয়েছিলেন। তাঁদের দুটি পুত্র আছে, তারা হল বেনুগোপাল বর্মা এবং জয়গোপাল বর্মা। তাঁর ভাই বালগোপাল বর্মা ত্রিবাঙ্কুরের ইলিয়ারাজ উপাধির বর্তমান ধারক।
চাদর
চাদর হলো বহিঃঅঙ্গে পরার একটি পোশাক যা অনেক ইরানিয়ান মহিলারা ঘরের বাইরে পরে থাকে ।এটা অন্যতম সম্ভাব্যপথ একজন মুসলিম মহিলাকে তাঁর ইসলামিক পোশাক বিধি হিজাব মেনে চলার ।চাদর হলো পূর্ণ দৈর্ঘ্যের অর্ধবৃত্তাকার বস্ত্র যার সামনের দিক খোলা যা মাথার উপরে পরিধান করে সামনে শেষ হয়।এই পোশাকে কোন হাতা নেই, তবে বাহু চারপাশ পর্যন্ত এটা ঢেকে রাখে।
ঐতিহ্যবাহী ব্যবহার
thumb|right|200px| চাদর গায়ে ইরানি মহিলারা ঐতিহ্যগত ভাবে একটি হালকা রঙের বা প্রিন্টের ওপর করা চাদর ব্লাউজ, স্কার্ট বা পায়জামার সাথে স্কার্ট, মাথার ঘোমটা জাতীয় পোশাকের পরে থাকে ইরানের গ্রামীণ এলাকার অনেক বয়স্ক মহিলারা।ঐতিহাসিকভাবে শহরে মূলত এক জাতীয় আয়তাকার স্বচ্ছ কাপড়ের টুকরা বা নেকাবের সাথে পরা হয় এই পোশাক যা চোখের নিচ থেকে শুরু হয়। আধুনিক চাদরে নেকাব দরকার হয় না।গ্রামের মহিলারা মূলত বাসায় হালকা সাবলীল কোন পোশাক পরে, তারা চাদর ও নেকাব পরে না। তবে শহরের মহিলারা তাদের গৃহস্থালী কাজ করার সময়েও একটা চাদর পরে থাকে তাদের পোশাকের উপরে।সাধারণত শিয়া মুসলমান মহিলারাই বেশি চাদর পরে।
বর্তমানে
কালো চাদর সাধারণত পরা হয়ে থাকে শোক প্রকাশের বা অন্তোষ্টিক্রিয়া জাতের অনুষ্ঠানে। সাদা বা প্রিন্টের চাদর সবসময় পরা যায়। কিছু মহিলা এখনও অগ্রাধিকার দেয় ভিন্ন ধরনের হালকা রঙের চাদরকে।গ্রামের বয়স্ক মহিলারা শহরের ফ্যাশনকে এড়িয়ে চলেন এবং কিছু তরুণী রঙ্গিন চাদর পছন্দ করে পরতে। ইরানের মহিলারা চাদর পড়তে বাধ্য নন।অনেকে এটা পরেন দায়িত্বশীলতা ও ইসলামের ওপর ভক্তি থেকে।যাইহোক মহিলারা সরকারী বাধ্যতা মেনে চলেন ঘোমটা মাথায় দিয়ে এবং লম্বা ওভারকোট পরে যা তাদের পা ও হাতকে লুকিয়ে রাখে। হিজাবের মতো চাদরও ইসলামী আন্দোলনে জড়িত মুসলমান নারীদের মধ্যে জনপ্রিয় যা তাদের সম্মতি ও ভক্তি প্রকাশ করে ইসলামিক সংস্কৃতির প্রতি।
ইরানিয়ান মহিলাদের পোশাকের ইতিহাস
ফাদওয়া আল গুইন্ডি তার লেখা বই হিজাবে উল্লেখ করেন যে প্রাচীনকালের পারসিয়ান আচারের মূল স্থল ছিল মেসোপটেমিয়া, যেখানে সন্মানিত মহিলারা পর্দা মানতেন এবং চাকর ও রূপপোজীবিদের এটা মানা নিষিদ্ধ ছিল। গ্রাসিয়ান রোমান ঐতিহাসিক প্লুতার্কের মতে তারা তাদের বউ এবং উপপত্নীদের লুকিয়ে রাখত। যখন যাত্রা করত তারা তাঁবু বহন করত এবং তা সবদিক দিয়ে ঢেকে রাখত। বিশ শতকে পহলভি ও রেজা শাহের আমলে ১৯৩৬ সালে চাদর নিষিদ্ধ হয় যা পশ্চিমা সংস্কৃতির সাথে তাল মেলাতে পারছিল না।যারা পর্দা করে রাস্তায় বের হচ্ছিল পুলিশ তাদের পর্দা সরিয়ে দিচ্ছিল। অনেক সাধারণ মহিলার কাছে রাস্তায় পর্দা ছাড়া বের হওয়া ছিল নগ্নতার সমতুল্য।তবে উচ্চ শ্রেণীর নারী-পুরুষের কাছে এটা খুবই গ্রহণযোগ্য ছিল এবং তারা এটাকে নারী অধিকারের প্রথম পদক্ষেপ হিসেবে দেখছিল। ১৯৮০ সালে ইসলামিক বিপ্লবের পরে ইরান সরকার হিজাব মেনে চলা বাধ্যতা মূলক করে, তবে এতে চাদর পরা বাধ্যতামূলক ছিল না।
মোহাম্মদ আহমাদ
মোহাম্মদ আহমাদ বিন আব্দ আল্লাহ (محمد أحمد ابن عبد الله; ১২ আগস্ট, ১৮৪৪ – ২২ জুন, ১৮৮৫) ছিলেন একজন নুবিয়ান সুফি দরবেশ। তিনি সুন্নি ইসলাম অধ্যয়ন করেছিলেন। তিনি মোহাম্মদ আহমাদ নামেই পরিচিত। ১৮৮১ সালে তিনি নিজেকে মাহদি বলে দাবি করেন এবং সুদানে উসমানীয়-মিশরীয় সামরিক শাসনের বিরুদ্ধে একটি যুদ্ধের নেতৃত্ব দেন এবং খার্তুমের অবরোধে ব্রিটিশদের বিরুদ্ধে একটি অসাধারণ বিজয় অর্জন করেন। তিনি লোহিত সাগর থেকে মধ্য আফ্রিকা পর্যন্ত বিস্তৃত একটি সুবিশাল ইসলামী রাষ্ট্র প্রতিষ্ঠা করেন এবং একটি আন্দোলন গড়ে তোলেন যা এক শতাব্দী পরেও সুদানে এর প্রভাব ছিল।
আহমাদের মৃত্যুর পর আবদুল্লাহি খলিফা হিসেবে শাসন করেন। কিন্তু তার স্বৈরাচারী শাসন সেইসাথে সরাসরি ব্রিটিশ সামরিক শক্তি প্রয়োগ ১৮৯৯ সালে অ্যাংলো-মিশরীয় সুদান বিজয়ের পর এই রাষ্ট্রকে ধ্বংস করে দেয়। তা সত্ত্বেও আহমাদ ইতিহাসে একটি সম্মানিত ব্যক্তিত্ব হিসেবে রয়ে গেছেন। বিংশ শতাব্দীর শেষভাগে তার একজন প্রত্যক্ষ বংশধর সাদিক আল-মাহদি, দুবার সুদানের প্রধানমন্ত্রী হিসেবে দায়িত্ব পালন করেন (১৯৬৬-১৯৬৭ এবং ১৯৮৬-১৯৮৯) এবং তিনি গণতান্ত্রিক নীতি অনুসরণ করেন।
জীবনের প্রথমার্ধ
মুহাম্মদ আহমেদ ১৮৪৪ সালের ১২ আগস্ট খার্তুমের দক্ষিণে শ্বেত নীল নদের আবা দ্বীপে জন্মগ্রহণ করেন। তিনি ইসলামের নবী মুহাম্মদের নাতি হাসানের বংশধর ছিলেন। মুহাম্মদ আহমদ যখন শিশু ছিলেন, তখন তিনি পরিবারের সাথে ওমদুরমানের উত্তরে করারি শহরে চলে আসেন। সেখানে তার বাবা আবদুল্লাহ নৌকার ব্যবসার জন্য পর্যাপ্ত কাঠের যোগান পেয়েছিলেন।
যখন তার ভাইবোনরা তার বাবার ব্যবসায় যোগ দিয়েছিল, তখন মুহাম্মদ আহমদের ধর্মীয় অধ্যয়নের জন্য প্রবল আগ্রহ জন্মায়। তিনি প্রথমে খার্তুমের দক্ষিণে গেজিরা অঞ্চলে শেখ আল-আমিন আল-সুওয়াইলিহের অধীনে এবং পরবর্তীতে উত্তর সুদানের বারবার শহরের কাছে শেখ মুহাম্মদ আল-দিকায়র আবদুল্লাহ খুজালির কাছে পড়াশোনা করেন।
১৮৭০ সালে তার পরিবার আবার কাঠের সন্ধানে আবা দ্বীপে ফিরে আসে। সেখানে মুহাম্মদ আহমদ একটি মসজিদ নির্মাণ করেন এবং কোরআন শিক্ষা দিতে থাকেন। তিনি খুব শীঘ্রই একজন চমৎকার বক্তা এবং রহস্যবাদী হিসেবে স্থানীয় জনগণের মধ্যে একটি উল্লেখযোগ্য খ্যাতি অর্জন করেন। তার শিক্ষার বিস্তৃত জোর অন্যান্য সংস্কারকদের অনুসরণ করে: তার ইসলাম ছিল মুহাম্মদের কথার প্রতি নিবেদিত এবং কোরানে বর্ণিত কঠোর ভক্তি, প্রার্থনা এবং সরলতার গুণাবলীতে ফিরে আসার উপর ভিত্তি করে।
১৮৭২ সালে মুহাম্মদ আহমদ শেখ শরীফকে আবা দ্বীপের পার্শ্ববর্তী হোয়াইট নীলের একটি এলাকা আল-আরাদায়বে চলে যাওয়ার আমন্ত্রণ জানান। শুরুর দিকে বন্ধুত্বপূর্ণ সম্পর্ক থাকা সত্ত্বেও ১৮৭৮ সালে দুই ধর্মীয় নেতার মধ্যে বিরোধ দেখা দেয় যা শেখ শরীফ তার প্রাক্তন ছাত্রের ক্রমবর্ধমান জনপ্রিয়তার প্রতি বিরক্তি প্রকাশ করে। ফলস্বরূপ শেখ শরীফ তার প্রাক্তন ছাত্রকে সামনিয়া তরিকা থেকে বহিষ্কার করেন এবং মুহম্মদ আহমদের বহুবার সমঝোতার প্রচেষ্টা সত্ত্বেও তার পরামর্শদাতা শান্তি স্থাপন করতে অস্বীকার করেন।
শেখ শরীফের সাথে বিচ্ছেদ অমীমাংসিত ছিল তা স্বীকার করার পরে, মুহাম্মদ আহমদ সামানিয়া আদেশের শেখ আল-কুরাশি ওয়াদ আল-জায়নের সাথে যোগাযোগ করেন। মুহম্মদ আহমদ আবা দ্বীপে ধার্মিকতা ও ধর্মীয় নিষ্ঠার জীবন পুনরায় শুরু করেন। এই সময় তিনি খার্তুমের পশ্চিমে কর্দোফান প্রদেশেও ভ্রমণ করেন, যেখানে তিনি রাজধানী এল-ওবেইদের বিশিষ্ট ব্যক্তিদের সাথে সাক্ষাত করেন। প্রদেশের গভর্নর পদে দুই প্রতিদ্বন্দ্বীর মধ্যে ক্ষমতার লড়াইয়ে তারা জড়িয়ে পড়েছিলেন।
১৮৭৮ সালের ২৫ জুলাই, শেখ আল-কুরাশি মারা যান এবং তার অনুসারীরা মুহাম্মদ আহমদকে তাদের নতুন নেতা হিসাবে স্বীকৃতি দেয়। এই সময়ে মুহাম্মদ আহমেদ প্রথম আবদুল্লাহি বিন মুহাম্মাদ আল-তাইশির সাথে দেখা করেন।
মাহদি বলে ঘোষণা
২৯ জুন ১৮৮১ সালে, মুহাম্মদ আহমদ নিজেকে মাহদি বলে দাবি করেন যাতে যীশুর দ্বিতীয় আগমনের পথ প্রস্তুত করা যায়। আংশিকভাবে, তার দাবির ভিত্তি ছিল একজন বিশিষ্ট সুফি শেখ হিসাবে তার মর্যাদার উপর ভিত্তি করে।
তথাপি মুহাম্মদ আহমদের ঘোষণার পূর্বে মাহদির ধারণাটি সামানিয়ার বিশ্বাসের কেন্দ্রবিন্দু ছিল। পূর্ববর্তী সামানিয়া নেতা শেখ আল-কুরাশি ওয়াদ আল-জায়ন জোর দিয়েছিলেন যে দীর্ঘ-প্রতীক্ষিত-মুক্তিদাতা সামানিয়া থেকে আসবে। শেখ আল-কুরাশির মতে, মাহদি নিজেকে বেশ কয়েকটি লক্ষণের মাধ্যমে পরিচিত করবেন। যা হাদিসে লিপিবদ্ধ। অন্যদের কাছি স্থানীয় উৎস ছিল, যেমন ভবিষ্যদ্বাণী যে মাহদি শেখের টাট্টুতে চড়বেন এবং তার মৃত্যুর পরে তার কবরের উপর একটি গম্বুজ তৈরি হবে।
সূফী ঐতিহ্যের দিকগুলি বলে যে তার অনুসারী এবং তার বিরোধী উভয়ের কাছেই ঘনিষ্ঠভাবে পরিচিত ছিল, মুহাম্মদ আহমদ দাবি করেছিলেন যে তিনি একটি ভবিষ্যদ্বাণীমূলক সমাবেশ বা হাদ্রা (আরবি: আল-হাদরা আল-নবাবিয়া, الحضرة النبوية) দ্বারা মাহদি হিসাবে নিযুক্ত হয়েছেন। সুফি ঐতিহ্যে একটি হাদ্রা হল আদম থেকে মুহম্মদ পর্যন্ত সমস্ত নবীদের সমবেত। সেইসাথে অনেক সুফি যারা তাদের জীবদ্দশায় আল্লাহর সাথে সর্বোচ্চ স্তরে সখ্যতা অর্জন করেছে তাদের সমবেত বলে বিশ্বাস করা হয়। হাদ্রার সভাপতিত্ব করেন মুহাম্মদ। যিনি সাইয়্যিদ আল-উজুদ নামে পরিচিত এবং তার পাশে সাত কুতুব রয়েছেন, যাদের মধ্যে সবচেয়ে জ্যেষ্ঠ ছিলেন গাওত আয-জামান। হাদ্রা মাহদি সম্পর্কে বেশ কয়েকটি কেন্দ্রীয় বিশ্বাসের উৎস ছিল। হাদ্রার মধ্যে রয়েছে তিনি মুহাম্মদের হৃদয়ের কেন্দ্রে অবস্থিত পবিত্র আলো থেকে সৃষ্ট হয়েছেন এবং সমস্ত জীবিত প্রাণী তার জন্মের পর থেকেই মাহদির দাবিকে স্বীকার করেছে।
যখন মুসলিম সম্প্রদায় মুহাম্মাদ আহমদ এবং উত্তরসূরিদের নির্দেশনায় একত্রিত হয়েছিল তখন মুহম্মাদ আহমদ "মাহদি ইসলামের প্রাথমিক যুগে প্রত্যাবর্তন করবেন" বলে এই মিথ্যা কথা বলেছিলেন। পরবর্তীতে অন্যান্য সুফি সম্প্রদায়ের অনুসারীদের থেকে তার অনুসারীদের আলাদা করার জন্য আহমাদ তার অনুসারীদের সবাইকে নিজেদের উপাধি দরবেশ শব্দটি বলতে নিষেধ করেছিলেন এবং তাদেরকে এটির পরিবর্তে  আনসার শব্দটি ব্যবহারের জন্য অনুপ্রাণিত করেন।
ওলামাদের প্রতিক্রিয়া
সামানিয়া এবং অন্যান্য সম্প্রদায়ের আলেমদের মধ্যে এবং পশ্চিম সুদানের উপজাতিদের মধ্যে তার জনপ্রিয়তা সত্ত্বেও কিছু ওলামা মুহাম্মদ আহমদের মাহদী দাবিকে প্রত্যাখ্যান করেছিলেন। তার সবচেয়ে বিশিষ্ট সমালোচকদের মধ্যে ছিলেন উসমানীয় সাম্রাজ্যের সুলতানের অনুগত এবং তুর্কি-মিশরীয় সরকারের নিযুক্ত সুদানীয় উলামা। উদাহরণ হিসেবে আরো বলা যায় মুফতি শাকির আল-গাজি (যিনি খার্তুমে আপিল পরিষদে বসেছিলেন) এবং কর্দোফানের কাদি আহমদ আল-আজহারী। এই সমালোচকরা সতর্ক ছিলেন যেন মাহদির ধারণাকে অস্বীকার না করে। বরং মুহাম্মদ আহমদের দাবিকে অস্বীকার করে।
তারা উল্লেখ করেছিলেন যে মুহাম্মদ আহমদের প্রকাশ হাদিসে বর্ণিত ভবিষ্যদ্বাণীগুলির সাথে সামঞ্জস্যপূর্ণ নয়। বিশেষ করে, তারা তুর্কি-মিশরীয় সরকার এবং তার ব্রিটিশ শাসকদের রাজনৈতিক স্বার্থের পক্ষে যুক্তি দিয়েছিল যে, তার প্রকাশ "সঙ্কটের সময়" "যখন জমি নিপীড়ন, অত্যাচার এবং শত্রুতায় ভরা"-এর সাথে সামঞ্জস্যপূর্ণ নয়।
বিদ্রোহের অগ্রগতি
খার্তুমে গভর্নর জেনারেল মুহাম্মদ রউফ পাশা যখন ২৯ জুন ১৮৮১ সালে মুহাম্মদ আহমদের মাহদী ঘোষণার কথা জানতে পারেন। তখন তিনি বিশ্বাস করেন যে লোকটি সরকারী পেনশনে সন্তুষ্ট হবেন এবং তিনি আহমদকে একটি বন্ধুত্বপূর্ণ চিঠি পাঠান। আহমদ টেলিগ্রাফ করে একটি আপসহীন উত্তর দিয়ে বলেছিলেন, "যে আমাকে বিশ্বাস করে না সে তরবারির দ্বারা শুদ্ধ হবে।"
মোহাম্মদ রউফ পাশা আবা দ্বীপে আহমদকে গ্রেফতার করার জন্য একটি ছোট দল পাঠান। কিন্তু ১১ আগস্ট ১৮৮১ সালের দিকে দক্ষিণ সুদানে বিদ্রোহ বাড়তে থাকে। রউফ পাশা কায়রোতে তার প্রতিবেদনে "অ্যাফ্রে"কে ছোট করে দেখেন এবং আহমদকে পরাস্ত করার জন্য কর্দোফানের গভর্নরকে ১,০০০ সৈন্যসহ আবা দ্বীপে পাঠান। তারা এসে দেখেন আহমদ দক্ষিণ-পশ্চিমে পালিয়ে গেছে। সৈন্যরা তার পিছনে যাত্রা করেছিল। কিন্তু সেপ্টেম্বরের বৃষ্টিতে রাস্তা এবং নদীর তলদেশ প্লাবিত হলে আশা ছেড়ে দেয়। তারা ফিরে আসে। আহমদ নুবা পর্বতমালায় একটি নতুন ঘাঁটি স্থাপন করেন।
আহমদ এবং তার অনুসারীদের একটি দল কুর্দুফানের দিকে লং মার্চ করেছিল। সেখানে তিনি এবং উল্লেখযোগ্য নেতা যেমন রিজিগাতের শেখ মাদিব্বো ইবনে আলী এবং তায়েশা উপজাতির আবদুল্লাহি ইবনে মুহাম্মদ বাক্কারা থেকে অনেক কিছু লাভ করেন। তাদের সাথে হাদেনদোয়া বেজাও যোগ দিয়েছিল।
১৮৮৩ সালের শেষের দিকে সুদানের আনসাররা শুধুমাত্র বর্শা এবং তরবারি দিয়ে সজ্জিত হয়ে ৪,০০০ জন মিশরীয় বাহিনীর রাইফেল এবং গোলাবারুদ জব্দ করে। এই শহরটি এক দশকের বেশির ভাগ সময় ধরে সুদানের আনসারদের সদর দফতর ছিল।
সুদানের আনসাররা এল ওবেইদের যুদ্ধে ব্রিটিশ অফিসার উইলিয়াম হিকসের নেতৃত্বে ৮,০০০ জন মিশরীয় ত্রাণ বাহিনীকে পরাজিত করে। হিক্সের পরাজয়ের ফলে আনসারদের কাছে দারফুরের পতন ঘটে। যেটি তখন রুডলফ কার্ল ফন স্লাটিন রক্ষা করেছিলেন। দক্ষিণে জাবালে কাদিরও নেওয়া হয়। সুদানের পশ্চিম অর্ধেক এখন দৃঢ়ভাবে সুদানের আনসারির হাতে।
খার্তুম
অনেক বিতর্কের পর ব্রিটিশরা ১৮৮৩ সালের ডিসেম্বরে সুদান পরিত্যাগ করার সিদ্ধান্ত নেয়। শুধুমাত্র কয়েকটি উত্তরের শহর এবং লোহিত সাগরের বন্দর যেমন খার্তুম, কাসালা, সান্নার এবং সাওয়াকিন দখল করে রাখে। সুদান থেকে মিশরীয় সৈন্য ও কর্মকর্তাদের এবং অন্যান্য বিদেশীদের সরিয়ে নেওয়ার জেনারেল চার্লস জর্জ গর্ডনকে দায়িত্ব দেওয়া হয়েছিল। তিনি খার্তুমে ফিরে যাওয়ার এবং সেখানে মিশরীয় সেনাদল প্রত্যাহারের ব্যবস্থা করার নির্দেশ দিয়ে গভর্নর জেনারেলের পুনর্নিয়োগ করেছিলেন।
গর্ডনের আগমন
১৮৮৪ সালের ফেব্রুয়ারিতে গর্ডন খার্তুমে পৌঁছান। প্রথমে তাকে আনন্দের সাথে অভ্যর্থনা জানানো হয়েছিল কারণ নিকটবর্তী এলাকার অনেক উপজাতি মাহদীয়দের সাথে বিরোধে ছিল। উত্তর দিকে পরিবহন চলাচল ছিল এবং টেলিগ্রাফ লাইন অক্ষত ছিল। কিন্তু বেজার অভ্যুত্থানের পরপরই জিনিসগুলো উল্লেখযোগ্যভাবে পরিবর্তন হতে থাকে। যোগাযোগ ব্যবস্থা নিস্তেজ হয়ে যায়।
গর্ডন আনসারদের পাল্টা ব্যবস্থা দেওয়ার জন্য তার পুরানো শত্রু আল-জুবায়ের রাহমা মনসুর নামক একজন চমৎকার সামরিক কমান্ডারকে সুদানের নিয়ন্ত্রণ দেওয়ার পরামর্শ দেন। লন্ডন উভয় প্রস্তাব প্রত্যাখ্যান করেছিল এবং তাই গর্ডন একটি লড়াইয়ের জন্য প্রস্তুত হয়েছিল।
১৮৮৫ সালের মার্চ মাসে গর্ডন মিশরের উত্তর দিকের রাস্তা পরিষ্কার করার জন্য একটি আক্রমণ চালানোর চেষ্টা করেছিলেন। কিন্তু মিশরীয় বাহিনীর বেশ কয়েকজন অফিসার এবং তাদের বাহিনী একটি একক সালভো গুলি করার পরে ক্ষেত্র ছেড়ে পালিয়ে যায়। এটি তাকে নিশ্চিত করেছিল যে তিনি কেবল প্রতিরক্ষামূলক অপারেশন চালাতে পারেন এবং তিনি প্রতিরক্ষামূলক কাজগুলি তৈরি করতে খার্তুমে ফিরে আসেন।
১৮৮৪ সালের এপ্রিলের মধ্যে, গর্ডন প্রায় ২৫০০ বিদেশী জনগণকে সরিয়ে নিতে সক্ষম হয়েছিলেন। কর্নেল স্টুয়ার্টের অধীনে তার ভ্রাম্যমাণ বাহিনী বারবার ঘটনার পর খার্তুমে ফিরে আসে যখন তার নেতৃত্বে ২০০ বা তার বেশি মিশরীয় বাহিনী সামান্য উস্কানিতে পালিয়ে যায়।
অবরোধ
সেই মাসে আনসাররা খার্তুম অবরোধ করে এবং গর্ডনকে বিচ্ছিন্ন করা হয়। কিন্তু তার প্রতিরক্ষামূলক কাজ (যার মধ্যে মাইন ছিল) আনসারদের কাছে এতটাই ভীতিকর ছিল যে তারা শহরে প্রবেশ করতে পারেনি। একবার জল বেড়ে গেলে, স্টুয়ার্ট নীল নদে গানবোট ব্যবহার করে বেশ কয়েকটি ছোট সংঘর্ষ পরিচালনা করেন এবং আগস্টে অল্প সময়ের জন্য বারবারকে পুনরুদ্ধার করতে সক্ষম হন। কিন্তু স্টুয়ার্টকে বারবার থেকে ডোঙ্গোলা পর্যন্ত আরেকটি অভিযানের পরপরই হত্যা করা হয়। যেটি গর্ডন শুধুমাত্র আহমাদের একটি চিঠিতে জানতে পেরেছিলেন।
গর্ডনকে সমর্থন করার জন্য জনসাধারণের ক্রমবর্ধমান চাপের মধ্যে প্রধানমন্ত্রী গ্ল্যাডস্টোনের ব্রিটিশ সরকার অবশেষে লর্ড গারনেট জোসেফ ওলসেলি গর্ডনকে অব্যাহতি দেওয়ার নির্দেশ দেয়। পূর্বে সেখানে অভ্যুত্থানের চেষ্টার কারণে তিনি ইতিমধ্যেই মিশরে মোতায়েন ছিলেন এবং পদাতিক বাহিনীর একটি বড় বাহিনী সংগঠিত করেছিলেন। তিনি অত্যন্ত ধীর গতিতে অগ্রসর হন। তাদের পৌঁছাতে কিছুটা সময় লাগবে বুঝতে পেরে গর্ডন ব্রিগেডিয়ার-জেনারেল স্যার হার্বার্ট স্টুয়ার্টের নেতৃত্বে ওয়াদি হালফা থেকে বায়ুদাহ মরুভূমি জুড়ে উট-বাহিত সৈন্যদের একটি " উড়ন্ত কলাম " পাঠাতে ওলসলিকে চাপ দেন। এই বাহিনী হাদেনডোয়া বেজা বা " ফাজি উজিস " দ্বারা দুইবার আক্রমণের শিকার হয়ছিল (প্রথমে আবু ক্লিয়ার যুদ্ধে এবং দুই দিন পরে মেটেম্মার কাছাকাছি)। দুবার ব্রিটিশ স্কোয়ার দখল করে এবং মাহদিস্টরা উচ্চ ক্ষয়ক্ষতির সাথে বিতাড়িত হয়।
খার্তুম থেকে উত্তরে মেটেম্মায় ওলসেলির রক্ষীরা গর্ডনের চারটি স্টিমারের সাথে দেখেছিল এবং প্রথম উদ্ধারকারী সৈন্যদের জন্য দ্রুত পরিবহন সরবরাহ করার জন্য নদীর নিচ থেকে পাঠানো হয়েছিল। তারা গর্ডনের কাছ থেকে উলসেলিকে ধ্বংসশীল শহরটির জন্য দাবি করে। কিছু মুহূর্ত পর একজন দৌড়াতে থাকা এক ব্যক্তি আরেকটি বার্তা নিয়ে আসে যে তারা দাবি করছে যে তারা শহরটি এক বছর ধরে রাখতে পারে। পরবর্তীতে বিশ্বাস করার সিদ্ধান্ত নিয়ে বাহিনীটি থেমে যায়। যখন তারা থামে তখন  আরও সৈন্য নেওয়ার জন্য তারা স্টিমারগুলোর মেরামত শুরু করে।
খার্তুমের পতন
তারা অবশেষে ২৮ জানুয়ারী ১৮৮৫ সালে খার্তুমে পৌঁছায়। বন্যার পর্যায় থেকে নীল নদ সরে যাওয়ার পর গর্ডনের একজন পাশা (অফিসার) ও ফারাজ পাশা নদীর গেট খুলে আনসারদের ঢুকতে দিয়েছিলেন। গ্যারিসনকে হত্যা করা হয়েছিল, পুরুষদের গণহত্যা করা হয়েছিল এবং নারী ও শিশুদের ক্রীতদাস করা হয়েছিল। প্রাসাদের সিঁড়িতে আহমাদের যোদ্ধাদের সাথে যুদ্ধ করতে গিয়ে গর্ডন নিহত হন, যেখানে তাকে কুপিয়ে টুকরো টুকরো করে শিরশ্ছেদ করা হয়। যখন গর্ডনের মাথাটি আহমাদের পায়ের কাছে খুলে দেওয়া হয়েছিল, তখন তিনি একটি গাছের ডালের মধ্যে মাথাটি স্থির করার নির্দেশ দিয়েছিলেন, "যেখানে যারা এটি অতিক্রম করেছিল তারা সবাই অবজ্ঞার চোখে দেখতে পারে, শিশুরা পাথর ছুঁড়তে পারে এবং মরুভূমির বাজপাখি ঝাড়ু দিতে পারে এবং চক্রাকারে উপরে ঘুরতে পারে।" ওলসেলির বাহিনী যখন খার্তুমে পৌঁছায় তখন তারা জাহাজে করে শহরের কেন্দ্রস্থলে যাওয়ার চেষ্টা করার পরে পিছু হটে (যেখানে তারা বন্দুকযুদ্ধের মুখোমুখি হয়েছিল)।
আহমাদের সেনাবাহিনী বিজয়ের ধারা অব্যাহত রাখে। কাসালা এবং সানারের পতনের পরপরই ১৮৮৫ সালের শেষের দিকে আনসাররা সুদানের দক্ষিণাঞ্চলে যেতে শুরু করে। সমস্ত সুদানে শুধুমাত্র সুয়াকিন ভারতীয় সৈন্যদের এবং উত্তর সীমান্তের ওয়াদি হালফা অ্যাংলো-মিশরীয়দের হাতে ছিল।
মৃত্যু এবং উত্তরাধিকার
খার্তুম দখলের ছয় মাস পর, মুহাম্মদ আহমদ টাইফাসে মারা যান। তাকে খার্তুমের ধ্বংসাবশেষের কাছে ওমদুরমানে সমাহিত করা হয়। আহমাদ এই ঘটনার জন্য পরিকল্পনা করেছিলেন এবং তার স্থলাভিষিক্ত করার জন্য তিনজন ডেপুটি বেছে নিয়েছিলেন।
১৮৯৮ সালে জেনারেল কিচেনারের অধীনে ব্রিটিশদের দ্বারা খলিফার চূড়ান্ত পরাজয়ের পর মুহাম্মদ আহমদের সমাধিটি তার সমর্থকদের সমাবেশস্থলে পরিণত হতে না দেওয়ার জন্য ধ্বংস করে ফেলা হয়েছিল। তার হাড়গুলি নীল নদে ফেলে দেওয়া হয়েছিল। কিচেনার তার মাথার খুলি ধরে রেখেছেন বলে কথিত আছে এবং উইনস্টন চার্চিলের ভাষায়, "ট্রফি হিসেবে কেরোসিনের ক্যানে মাহদির (আহমাদ) মাথা খুলে ফেলেছিলেন"। কথিত মাথার খুলিটি পরে ওয়াদি হালফায় দাফন করা হয়। সমাধিটি শেষ পর্যন্ত পুনর্নির্মিত হয়েছিল।
রাজনীতি
মুহাম্মদ আহমদের পুত্র আবদ আল-রহমান আল-মাহদি তার পিতার মৃত্যুর পর জন্মগ্রহণ করেন। তাকে ব্রিটিশরা মাহদিস্টদের অন্যতম জনপ্রিয় নেতা বলে মনে করত। তিনি অ্যাংলো-মিশরীয় সুদানে নব্য-মাহদিবাদী আন্দোলনের নেতা হয়ে ওঠেন। কিছু সুদানীরা আবদ আল-রহমানকে সুদানের ভবিষ্যত রাজা হিসেবে যোগ্য বলে বিবেচনা করেছিল। তবে তিনি আধ্যাত্মিক কারণে উপাধি প্রত্যাখ্যান করেছিলেন। আব্দ আল-রহমান ১৯৫৬ সালে সুদান স্বাধীন হওয়ার আগে এবং ঠিক পরে উম্মা (জাতীয়) রাজনৈতিক দলকে পৃষ্ঠপোষকতা করেছিলেন।
আধুনিক সুদানে মুহাম্মদ আহমদকে কখনও কখনও সুদানী জাতীয়তাবাদের অগ্রদূত হিসাবে বিবেচনা করা হয়। মুহাম্মদ আহমদ উম্মা দলের প্রাক্তন নেতা ইমাম সাদিক আল-মাহদি প্র-প্র-পিতামহ এবং সাদিক আনসারদের ইমামও ছিলেন। সাদিক আল-মাহদি দুইবার সুদানের প্রধানমন্ত্রী ছিলেন ( প্রথমে ১৯৬৬ – ৬৭ সালে এবং তারপরে ১৯৮৬ এবং ১৯৮৯ এর মধ্যে)। আবার, আহমাদ হলেন সুদানী-ইংরেজ অভিনেতা আলেকজান্ডার সিদ্দিগের পূর্বপুরুষ। আলেকজান্ডার সিদ্দিগের জন্ম নাম ছিল সিদ্দিগ এল তাহির আল ফাদিল আল সিদ্দিগ আবদুর রহমান মোহাম্মদ আহমেদ আবদেল করিম আল মাহদি।
কুলটি বিধানসভা কেন্দ্র
কুলটি (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮২ নং কুলটি বিধানসভা কেন্দ্রটি কুলটি পৌরসভা এর অন্তর্গত।
২০১১
২০১১ সালের নির্বাচনে, তৃণমূল কংগ্রেসের উজ্জ্বল চ্যাটার্জী তার নিকটতম প্রতিদ্বন্দ্বী এআইএফবি এর মানিকলাল আচার্যকে পরাজিত করেন।
১৯৭৭-২০০৬
তৃণমূল কংগ্রেসের উজ্জ্বল চ্যাটার্জী ২০০৬ সালে কুলটি বিধানসভা কেন্দ্র থেকে জয়ী হন। ফরওয়ার্ড ব্লকের মানিকলাল আচার্য ২০০১, ১৯৯৬ এবং ১৯৯১ সালে জয়ী হন। ১৯৮৭ সালে কংগ্রেসের তুহিন সামন্ত জয়ী হন। ১৯৮২ এবং ১৯৭৭ সালে ফরওয়ার্ড ব্লকের মধু ব্যানার্জী জয়ী হন।
১৯৫১-১৯৭২
১৯৭২ এবং ১৯৭১ সালে কংগ্রেসের রামদাস ব্যানার্জী জয়ী হন। ১৯৬৯ সালে সমযুক্ত সোশালিস্ট পার্টির ডা. তারকনাথ চক্রবর্তী জয়ী হন। ১৯৬৭ এবং ১৯৬২ সালে কংগ্রেসের ডা. জয় নারায়ণ শর্মা জয়ী হন। ১৯৫৭ সালে পিএসপির বেনারসী প্রসাদ ঝা জয়ী হন। স্বাধীন ভারতের প্রথম নির্বাচন ১৯৫১ সালে, কুলটি কেন্দ্রটি যৌথ আসন ছিল। কংগ্রেসের জয় নারায়ণ শর্মা এবং বৈদ্যনাথ মণ্ডল উভয়ই জয়ী হন।
আউটসাইড দ্য বক্স (উৎসব)
আউটসাইড দ্য বক্স একটি বিনামূল্যের সঙ্গীত ও শিল্পকলা উৎসব যা প্রতি বছর জুলাই মাসে বোস্টন কমন এ অনুষ্ঠিত হয়। ২০১৭ সালে প্রতিষ্ঠাতা ও হিতৈষী টেড কাটলারের মৃত্যুর পর উৎসবটি অনুষ্ঠিত হয়নি। পরে ২০১৮ সালে আবার ফিরে এসেছিল।
হারবি আল হিমাইয়ারি
হারবি আল হিমারি (حربي الحميري Ḥarbī al-Ḥimyārī) ইয়েমেন জন্মগ্রহণকারী একজন আরবীয় পণ্ডিত। তিনি ৭ম ও ৮ম শতকের মাঝামাঝি সময়ে জীবিত ছিলেন। তিনি বিখ্যাত আলকেমিস্ট জাবির ইবনে হাইয়ান এর শিক্ষক হিসেবে পরিচিত । যদিও তার সম্পর্কে খুব বেশি তথ্য জানা যায় না। তার কাছ থেকে জাবির ইবনে হাইয়ান আলকেমি বা রসায়ন অধ্যয়ন করেছেন। তিনি মিশরীয় রসায়ন সম্পর্কে প্রচুর জ্ঞান রাখতেন।
কোলাজেন ইনডাকশন থেরাপি
কোলাজেন ইনডাকশন থেরাপি (সিআইটি) মাইক্রোনিডিলিং অথবা ত্বক নিডলাইন হিসেবে পরিচিত, যা হচ্ছে একটি সৌন্দর্য বর্ধন সম্পর্কিত চিকিৎসা পদ্ধতি যেক্ষেত্রে ত্বককে বারবার অতি ক্ষুদ্র, জীবাণুমুক্ত সূঁচ দ্বারা ছিদ্র করা হয়ে থাকে । কোলাজেন ইনডাকশন থেরাপি অন্যান্য যেসব ক্ষেত্রে মাইক্রোনিডিলিং ডিভাইস ত্বকে ব্যবহার করা হয় এমন চিকিৎসা পদ্ধতি যেমন ট্রান্সডার্মাল ড্রাগ প্রয়োগ, টিকা ইত্যাদি থেকে পৃথক করা উচিত । এ চিকিৎসা পদ্ধতির মাধ্যমে ব্রণের গর্ত, পক্সের দাগ, গর্ভকালীন ফাটা দাগ, চোখের নিচে ফোলাভাব, টাক মাথার চিকিৎসা ইত্যাদি সমস্যার সমাধান করা হয়ে থাকে ।
এটা একটি চিকিৎসা পদ্ধতি যার গবেষণা চলমান অবস্থায় রয়েছে কিন্তু দাগ এবং ব্রণ সহ ত্বকের নানা সমস্যায় চিকিৎসা পদ্ধতিটি ইতিমধ্যেই ব্যবহৃত হয়েছে ।
পদ্ধতিটির ক্ষেত্রে সাধারণত একটি বিশেষ ডিভাইস বা যন্ত্র যা একটি ম্যানুয়াল ঘূর্ণায়মান ডিভাইস বা একটি স্বয়ংক্রিয় মাইক্রোনিডল স্ট্যাম্পিং ডিভাইস হিসেবে কাজ করতে পারে, ব্যবহৃত হয়ে থাকে । ঘূর্ণায়মান যন্ত্রটি, যা "মাইক্রো রোলার" নামেও পরিচিত ১৯৯০ সালের শেষের দিক হতে ব্যবহৃত হয়ে আসছে এবং বিভিন্ন নামে বাজারজাত করা হয়েছে, যেমন ডার্মারোলার যন্ত্রটি যা হোর্স্ট লেইবল দ্বারা আবিষ্কৃত হয় এবং ২০০০ সালে পেটেন্ট লাভ করে । স্বয়ংক্রিয় মাইক্রোনিডল স্ট্যাম্পিং ডিভাইস, বা "মাইক্রোনিডিলিং পেনস", সাধারণত একটি মোটর দ্বারা চালিত হয় এবং ফ্রিকোয়েন্সি (স্ট্যাম্প/সেকেন্ড) এবং মাইক্রোনিডল বা সুক্ষ সূচগুলোর গভীরতা নিয়ন্ত্রণ করা যেতে পারে । এই "মাইক্রোনিডিলিং পেনগুলো" বিভিন্ন ব্র্যান্ড নাম, যেমন স্কিন পেন, ডার্মাপেন এবং মাইক্রোপেন নামে বাজারজাত করা হয়ে থাকে ।
শান্তিরক্ষা
শান্তিরক্ষা বলতে চিরস্থায়ী শান্তি বজায় রাখার জন্য উপযুক্ত পরিবেশ তৈরির কার্যক্রম উল্লেখ করে।  গবেষণায় বিশেষ দেখা যায় যে শান্তিরক্ষা সাম্প্রতিক সময়ে ঘটিত যুদ্ধবিগ্রহে সাধারণ জনগণ ও যুদ্ধক্ষেত্রে সৈনিকদের মৃত্য ঝুঁকি কমিয়েছে।
জাতিসংঘের (জাতিসংঘ) জাতি-রাষ্ট্র সরকার ও সংগঠনের গোষ্ঠীর মধ্যে একটি সাধারণ সমঝোতা রয়েছে জাতিসংঘের (জাতিসংঘ) জাতি-রাষ্ট্রের সরকার ও সংগঠনের গোষ্ঠীর মধ্যে একটি সাধারণ উপলব্ধি রয়েছে যে আন্তর্জাতিক পর্যায়ে শান্তিরক্ষীরা সংঘাত-পরবর্তীএলাকায় শান্তি প্রক্রিয়ার নিরীক্ষণ ও পর্যবেক্ষণ করে এবং শান্তি চুক্তির প্রতিশ্রুতি বাস্তবায়নে প্রাক্তন যোদ্ধাদের সহায়তা করতে পারে যার প্রতিশ্রুতি তারা গ্রহণ করেছে। এই ধরনের সহায়তা বিভিন্ন উপায়ে হতে পারে, যেমন আত্মবিশ্বাস তৈরির ব্যবস্থা, ক্ষমতা-ভাগাভাগি ব্যবস্থা, নির্বাচনী সহায়তা, আইনের শাসনকে শক্তিশালী করা এবং অর্থনৈতিক ও সামাজিক উন্নয়ন। জাতিসংঘের শান্তিরক্ষীরা (হালকা নীল টুপি বা নীল হেলমেট পরিধানের কারণে সাধারণত নীল টুপি বা নীল হেলমেটধারী হিসাবে পরিচিত) সৈন্য, পুলিশ কর্মকর্তা এবং বেসামরিক ব্যক্তিদের শান্তিরক্ষী হিসাবে অন্তর্ভুক্ত করতে পারে।
জাতিসংঘ একমাত্র শান্তিরক্ষী মিশন বাস্তবায়ন করার সংস্থা নয়, এছারাও ন্যাটোর কসোভো মিশন (জাতিসংঘের অনুমোদন সাপাক্ষে) এবং সিনাই উপদ্বীপে বহুজাতিক বাহিনী ও পর্যবেক্ষকগণ অথবা ইইউআরএফআর এর মত ইউরোপীয় ইউনিয়নের সংগঠিত সংগঠন (জাতিসংঘের অনুমোদন সাপাক্ষে)। অহিংস শান্তিবাহিনী একটি এনজিও যাদের ব্যাপকভাবে সাধারণ বেসরকারি সুদক্ষ স্বেচ্ছাসেবক বা রয়েছে।
কিমা
কিমা হচ্ছে দক্ষিণ এশীয় দেশসমূহের একটি ঐতিহ্যবাহী খাবার। শব্দটি সম্ভব গ্রীক শব্দ κιμάς থেকে এসেছে যার অর্থ পেষা মাংস । এটা সাধারনত ছাগল বা ভেড়ার মাংসের সাথে সিমের বিচি বা আলুর সাথে পেষা হয়। যে কোন মাংস থেকেই কিমা প্রস্তুত করা যায়। কিমাকে কাবাবেও রুপান্তরিত করা যায়। অনেক সময় সিঙাড়া, সামুসা বা নানের মধ্যে কিমা ব্যবহার করা হয়। একই ধরনের খাবার আর্মেনিয়ায় ঘিমা ղեյմա এবং তুরষ্কে ''কিইমা" kıyma নামে পরিচিত।
প্রস্তুতপ্রণালী
মাংসের কিমা প্রস্তত করার আগে কিমার জন্য সঠিক মাংস নির্বাচন করতে হবে। শুধু মাংস বেছে নিতে হবে। কোনো প্রকার হাড়, রগ অথবা চর্বি কিছু থাকবে না। থাকলে কেটে নিতে হবে। রানের মাংস ভালো হবে।
ব্লেন্ডারের সাহায্যে অথবা কিমা তৈরির যন্ত্রের সাহায্যে কিমা তৈরী করা যায়। কিমার মেশিন দিয়ে করলে খুব সুন্দর লম্বা লম্বা কিমা বের হয়।
আসাম হোমিওপ্যাথিক চিকিৎসা মহাবিদ্যালয়, নগাঁও
আসাম হোমিওপ্যাথিক চিকিৎসা মহাবিদ্যালয়, নগাঁও আসামের নগাঁও জেলার হয়বরগাঁওতে অবস্থিত। ১৯৬৮ সালে এই মহাবিদ্যালয়টি প্রতিষ্ঠিত হয়েছিল। ভারতের উত্তর-পূর্বাঞ্চলের মধ্যে এটিই প্রথম হোমিওপ্যাথিক চিকিৎসা মহাবিদ্যালয।
১৯৮৩–৮৪ বুন্দেসলিগা
১৯৮৩–৮৪ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ২১তম মৌসুম ছিল। এই মৌসুমটি ১৯৮৩ সালের ১২ই আগস্ট তারিখে শুরু হয়ে ১৯৮৪ সালের ২৬শে মে তারিখে সম্পন্ন হয়েছিল। আইন্ট্রাখট ফ্রাঙ্কফুর্টের সুয়েডীয় মধ্যমাঠের খেলোয়াড় ইয়ান সভেনসন এই মৌসুমের প্রথম গোল করেছিলেন।
আসাম হোমিওপ্যাথিক চিকিৎসা মহাবিদ্যালয়, নগাঁও
ইতিহাস
১৯৬৮ সাল ১৫ সেপ্টেম্বর তারিখে নগাঁও জেলার হলীবরগাওঁ বালিকা উচ্চ মাধ্যমিক বিদ্যালয়ে অস্থায়ীভাবে মহাবিদ্যালয়টির ক্লাস আরম্ভ হয়েছিল। পরে নগাঁওর বিখ্যাত ব্যবসায়ী মেঘরাজ আগরবালাদেবের দান করা জমিতে স্থায়ীভাবে মহাবিদ্যালয়টি প্রতিষ্ঠা করা হয়। ১৯৭২ সাল ২৯ নভেম্বরে গৌহাটী চিকিৎসা মহাবিদ্যালয়-এর অধ্যক্ষ ডাঃ যোগেশ মহন্ত এর ভিত্তিপ্রস্তর স্থাপন করেন। ১৯৭৮ সালে আসাম হোমিওপ্যাথিক সন্থা একে শনাক্ত করায় এটি হোমিওপ্যাথি শিক্ষা দেওয়া আসামের প্রথম প্রতিষ্ঠান হয়ে পরে। ১৯৮৮ সালের ১ জুলাইতে এই মহাবিদ্যালয়টি আসাম চিকিৎসা সঞ্চালকালয়ের অন্তর্ভুক্ত হয়। ১৯৬৮ সাল থেকে মহাবিদ্যালয়টি হোমিওপ্যাথির ডিপ্লোমা দিতে থাকে। ২০০০ সাল থেকে হোমিওপ্যাথির স্নাতক ডিগ্রী দেওয়া আরম্ভ করে। প্রথমে মহাবিদ্যালয়টি গৌহাটী বিশ্ববিদ্যালয়-এর অন্তর্ভুক্ত ছিল, পরে ২০১১ সালে এটি শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয়-এর অন্তর্ভুক্ত হয়।
১৯৮৩–৮৪ বুন্দেসলিগা
হামবুর্গার বুন্দেসলিগার পূর্ববর্তী আসরের চ্যাম্পিয়ন, যারা ১৯৮২–৮৩ মৌসুমে ৫২ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।
আসাম হোমিওপ্যাথিক চিকিৎসা মহাবিদ্যালয়, নগাঁও
শিক্ষা
মহাবিদ্যালয়টি পাঁচ বছর এবং ছয়মাসের হোমিওপ্যাথি পথ্য এবং শল্য চিকিৎসার স্নাতক ডিগ্রী দেয়। ২০১৬ সালে এর ভর্তি ডিব্রুগড় বিশ্ববিদ্যালয় অনুষ্ঠিত করা সংযুক্ত প্রবেশ পরীক্ষার দ্বারা করা হয়েছে। এখানে প্রতি বছরে ৫০ জন ছাত্র-ছাত্রীর ভর্তির সুবিধা আছে।
১৯৮৩–৮৪ বুন্দেসলিগা
এই মৌসুমে ৪৮ পয়েন্ট অর্জন করে স্টুটগার্ট ১ম বারের মতো বুন্দেসলিগা এবং ৩য় বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় কার্ল-হাইন্ৎস রুমেনিগে ২৬ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
১৯৮২–৮৩ মৌসুম শেষে কার্লস্রুহার এবং হের্টা মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ভাল্ডহফ মানহাইম এবং কিকার্স অফেনবাখ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে শালকে ২. বুন্দেসলিগায় তৃতীয় স্থান অধিকারী ক্লাব বায়ার ০৫ উরডিঙ্গেনের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে জয়লাভ করে বায়ার ০৫ উরডিঙ্গেন বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
ওপেন এয়ার সেন্ট গ্যালেন
ডান|থাম্ব| ২০১৪ সালে ওপেন এয়ার সেন্ট গ্যালেনে ব্যাস্টিল পারফর্ম করছেন ওপেন এয়ার সেন্ট গ্যালেন হল একটি বার্ষিক সঙ্গীত উৎসব যা সুইজারল্যান্ডের সেন্ট গ্যালেন শহরের কাছে অনুষ্ঠিত হয়। ১৯৭৭ সালে প্রতিষ্ঠিত, এটি সুইজারল্যান্ডের বৃহত্তম এবং দীর্ঘতম চলমান উন্মুক্ত উৎসবগুলির মধ্যে একটি। এটি প্রতি বছর ১১০,০০০ এরও বেশি লোক অংশগ্রহণ করে।
ফাব্রিসিও বুস্তোস
ফাব্রিসিও বুস্তোস (Fabricio Bustos) (জন্ম: ২৮ এপ্রিল ১৯৯৬) হলেন আর্জেন্টিনার একজন পেশাদার ফুটবলার, যিনি আর্জেন্টিনীয় ক্লাব ইন্ডিপেন্দিয়েন্তে এবং আর্জেন্টিনা জাতীয় দলে একজন রাইট ব্যাক হিসেবে খেলেন। এছাড়াও তিনি একজন মধ্যমাঠের খেলোয়াড হিসেবেও খেলে থাকেন।
আন্তর্জাতিক ক্যারিয়ার
২০১৭ সালের ২৭শে আগস্ট তারিখে, উরুগুয়ে এবং ভেনেজুয়েলার বিরুদ্ধে ২০১৮ ফিফা বিশ্বকাপ বাছাইপর্বের দুই ম্যাচের জন্য কোচ হোর্হে সাম্পাওলি তাকে দলে অন্তর্ভুক্ত করেন। ২০১৮ সালের ২৩শে মার্চে, তিনি আর্জেন্টিনার হয়ে অভিষেক করেন। ম্যানচেস্টারে অনুষ্ঠিত সে ম্যাচে তার দল ইতালি ২–০ গোলে হারিয়েছিল।
সমুদ্রমন্থন
সমুদ্রমন্থন (समुद्रमन्थन) হলো হিন্দু পুরাণে উল্লেখিত সর্বাধিক জনপ্রিয় শ্রুতি৷ ভাগবত পুরাণ, বিষ্ণুপুরাণসহ প্রভৃতি হিন্দু পুরাণে ও মহাভারতে এই ঘটনার বিবরণ পাওয়া যায়৷ সমুদ্রমন্থনের ঘটনাটি অমৃৃত তথা অমরত্বের সন্ধান দেয়৷
জনশ্রুতি
এই খবর শুনে অসুরকুল দেবতাদের সহজে পরাস্ত করতে যুদ্ধের আহ্বান দেয় এবং দেবতাদের পরাজিত করে সমস্ত বিশ্বব্রহ্মাণ্ডের নিয়ন্ত্রণ নিজ হস্তোগত করে৷ দেবতাগণ বিষ্ণুর সাহায্যপ্রার্থী হন৷ তিনি দেবতাগণকে নির্দেশ দেন তারা যেন অসুরগণের সাথে কুটনৈতিকভাবে সম্বন্ধ্য স্থাপন করে৷ দেবগণ অসুরকুলের সাথে আঁতাত করে আলাপ আলোচনায় বসে এবং নিজেদের মধ্যে ঠিক করেন যে তারা সমুদ্রমন্থনের মাধ্যমে অমৃৃতের খোঁজ আনবেন এবং তা তারা নিজেদের মধ্যে ভাগাভাগি করে নেবেন৷ যদিও বিষ্ণু দেবতাদের আশ্বস্ত করেন যে তিনি ষড়যন্ত্র করে এমন ব্যবস্থা করবেন যেন ঐ অমৃৃত শুধুমাত্র দেবতারাই আস্বাদিত করতে পারেন৷
বিভিন্ন গ্রন্থের একাধিক সংস্করণে এরকম অনুমান করা হয় যে, বিষ্ণু আন্দাজ করতে পেরেছিলেন দীর্ঘকালীন টানাটানিতে মন্থনরজ্জু হিসাবে ব্যবহৃত বাসুকী নাগ বিষোদ্গার করতে পারে৷ আবার দেবতারা প্রাথমিকভাবে বাসুকীনাগের মুখের দিকটিই ধরেছিলো আর অসুরগণ ধরেছিলো লেজের অংশ৷ এই নিয়ে অসুররা বেশ অসন্তুষ্টও ছিলো কারণ কোনো জন্তুরই মাথার দিক থেকে লেজের দিক অধিক অপবিত্র থাকে৷ এসময়ে মহাবিশ্বের অধিপতি হিসাবে অসুররাই বাসুকীনাগের মাথার দিকটি ধরে সমুদ্রমন্থন করতে চেয়েছিলো৷ বিষ্ণু তাদের চাহিদা ও নিজের আশঙ্কার কথা মাথায় রেখে দেবতাদের এ বিষয়ে সম্পর্কে জ্ঞাত না করিয়ে তাদেরকেই লেজের দিকটি ধরতে অনুরোধ করেন৷ এক্ষেত্রে বিষ্ণুর প্রতি-মনস্তত্ত্ব জয়ী হয়৷
অসুররা বাসুকীনাগের মাথার দিক ধরে থাকার দাবী জানায় আবার দেবতারাও শ্রীবিষ্ণুর পরামর্শে তার লেজের দিক ধরেই সমুদ্রমন্থন করা শুরু করে৷ সমুদ্রের মাঝে মন্দার পর্বতটি স্থান পেলে প্রতিটি মন্থন ঘুর্ণনের সাথে একটু একটু করে এটি সমুদ্রে নিমজ্জিত হওয়া শুরু করে৷ তখন এই সমস্যার নিষ্পত্তি করতে বিষ্ণু কূর্ম অবতারের রূপ ধারণ করেন এবং মন্দার পর্বতকে জলে নিমজ্জিত হওয়া থেকে উদ্ধার করতে নিজের বিশাল খোলক দিয়ে মন্দার পর্বতকে নিচ থেকে ধরে রাখেন৷ অসুররা এর ফলে বাসুকী নাগের মুখ থেকে বের হওয়া বিষে সিক্ত হতে থাকে৷ দেবতারা এবং অসুররা পর্যায়ক্রমে মন্থনরজ্জু বাসুকীনাগকে নিজেরদের দিকে টানতে থাকলে মধ্যবর্তী মন্দার পর্বতও একবার বামে একবার ডানে ঘুরতে থাকলে সমুদ্র মন্থিত হওয়া শুরু হয়৷
সমুদ্র মন্থনের ফলে মথিত সমুদ্র তথা ক্ষীরসাগর থেকে একাধিক দ্রব্যাদি উত্থিত হয়েছিলো তাদের মধ্যে একটি ছিলো মারণ বিষ, যা হলাহল বা কালকূট নামে পরিচিত৷ আবার অন্যান্য একাধিক সংস্করণে বর্ণিত রয়েছে যে হলাহল সমুদ্রমন্থনে নয় বরং মন্থন রজ্জু হিসাবে ব্যবহৃত নাগরাজ বাসুকীনাগই অত্যধিক ঘুর্ণন ও দেবাসুরে অবিরত টানাটানির কারণে ঐ বিষোদ্গার করে৷ ফলে দেবতা এবং অসুররা বেশ আতঙ্কিত হয়েছিলেন কারণ অমৃত প্রাপ্তির পূর্বেই এরকম মারণ বিষ সমস্ত সৃৃষ্টিকে বিনাশ করার ক্ষমতা রাখে৷ দেবগণ তখন ভগবান শিবের দ্বারস্থ হন এবং আত্মরক্ষার নিবেদন জানান৷ শিব তখন ত্রিভুবন রক্ষার্থে ঐ বিষ পান করলে তার কণ্ঠ নীল হয়ে ওঠে এবং এজন্য তিনি "নীলকণ্ঠ" নাম অভিহিত হন।
রত্নসমূহ
সমুদ্রমন্থনে সমস্ত প্রকার ভেষজসমূহ এবং চৌদ্দ প্রকার রত্ন উত্থিত হয়, যা দেবতাগণ এবং অসুরগণের মধ্যে ভাগাভাগি হয়ে যায়৷ যদিও পুরাণে ১৪ টি রত্নোত্থানের কথা উল্লেখ রয়েছে কিন্তু অন্যান্য বিভিন্ন পুস্তকে এই রত্নের সংখ্যা ৯ থেকে ১৪ অবধি উল্লেখ পাওয়া যায়৷ সর্বাধিক উল্লেখপ্রাপ্ত রত্নগুলি শিব, বিষ্ণু, মহর্ষি, দেবতা এবং অসুরগণের মধ্যে ভাগাভাগি হয়৷ বিষপান করে দেবতা ও অসুর উভয়কে রক্ষা করার জন্য ভগবান শিব বিশেষ রত্নের অধিকারী হন৷ রত্ন ও ভেষজ ছাড়াও তিন প্রকার দেবী এই সমুদ্র মন্থনের ফলে ক্ষীরসাগর থেকে উত্থিত হন৷ তারা হলেন:
উত্থিত মহামূল্যবান রত্নতিনটি হলো,
এছাড়াও উত্থিত হয়,
এক পুরাণ থেকে অন্য পুরাণে, রামায়ণ, মহাভারতে এই রত্নগুলির সামান্য পরিবর্তন দেখা যায়৷ অন্যান্য রত্নগুলি হলো:
অন্তিম রত্ন অমৃৃত
মন্থনরত ক্ষীরসাগর থেকে অন্তিমে দৈব বৈদ্য তথা ধন্বন্তরী অমরত্বের পীযূষ স্বরূপ একটি অমৃৃতের পাত্র নিয়ে উত্থিত হন৷ অমৃৃত প্রাপ্তির জন্য দেবতা ও অসুরদের মধ্যে প্রচণ্ড যুদ্ধ শুরু হলো৷ অসুরদের কবল থেকে অমৃতের পাত্রটিকে রক্ষা করার জন্য পক্ষীরাজ গরুড় তৎক্ষণাৎ পাত্রটিকে নিয়ে যুদ্ধক্ষেত্র থেকে অন্যত্র উড়ে চলে যায়৷
কুম্ভমেলার আদিকথা
মধ্যযুগীয় হিন্দু আস্তিকতাবাদ এই জনশ্রুতিটিরই একটি সামান্য অতিরিক্ত পার্থিব বিস্তৃতকরণ করে৷ আঞ্চলিক শ্রুতি অনুসারে দেবতারা অসুরদের থেকে অমৃত সরিয়ে নেওয়ার সময় কিছু ফোঁটা অমৃত পৃথিবীর চারটি আলাদা আলাদা জায়গায় গিয়ে পড়ে৷ এগুলো হলো, হরিদ্বার, প্রয়াগরাজ (প্রয়াগ), ত্রিম্বক (নাসিক) এবং উজ্জয়িনী৷ শ্রুতি অনুসারে এই জায়গাগুলোতে বিশেষ অলৌকিক শক্তি রয়েছে৷ এই কারণে উক্ত চারটি অঞ্চলে প্রতি বারো বছর অন্তর কুম্ভমেলার আয়োজন করা হয়৷ হিন্দু ধর্মাবলম্বীরা বিশ্বাস করে মেলা চলাকালীন ঐ জলে স্নান করে মোক্ষ লাভের পথ প্রশস্ত হয়৷
কিন্তু একাধিক পৌরাণিক গ্রন্থ ও অন্যান্য প্রাচীন পুস্তকে সমুদ্রমন্থনকালে প্রাপ্ত অমৃতের পাত্র থেকে পৃথিবীতে অমৃৃত পড়ার বা উক্ত চারটি নির্দিষ্ট জায়গার কোনো উল্লেখ নেই৷ শুধু তাই-ই নয় কোনো প্রাচীন বইতেই কুম্ভমেলার উল্লেখ পাওয়া যায় না৷ ফলতই দেশের বিভিন্ন প্রান্তের পণ্ডিতবর্গ তথা আর.বি. ভট্টাচার্য, ডি.পি. দুবে ও বিদেশী গবেষক কমা ম্যাকলীন মনে করেন হিন্দু পৌরাণিক সূত্র ও বিখ্যাত জনশ্রুতিগুলির সাথে কুম্ভমেলার গল্পটি যুক্ত করা পুরাকাল বা মধ্যযুগীয় নয় বরং আধুনিককালেই তৈরী এবং নিছকই আধ্যাত্মিকতা বৃৃদ্ধির প্রয়াস৷
অবলোহিত বিকিরণ
যে সকল তড়িৎ চৌম্বক বিকিরণের তরঙ্গ দৈর্ঘ্যের সীমা ১ মাইক্রোমিটার থেকে ১ মিলিমিটার পর্যন্ত বিস্তৃত তাদের বলা হয় অবলোহিত বিকিরণ (আইআর) রশ্মি। এই বিকিরণের তরঙ্গ দৈর্ঘ্য দৃশ্যমান আলোক তরঙ্গ দৈর্ঘ্য অপেক্ষা সামান্য বড়। খালি চোখে এদের দেখা যায় না। উইলিয়াম হার্শেল ১৮০০ সালে এই বিকিরণ আবিষ্কার করেন। উত্তপ্ত সিরামিক এর একটি উত্তম উৎস। এটি দৃশ্যমান অঞ্চল হতে অর্থাৎ visible বা 'infra' এর পর থেকেই শুরু। এটি Near IR, Middle IR ও Far IR এরুপ তিনটি অংশে বিভক্ত। IR (Infrared) অর্থাৎ অবহেলিত বর্ণালি হলো কম্পন বর্ণালি। কোন স্থায়ী বা পরিবর্তনযোগ্য ডাইপোল মোমেন্ট বিশিষ্ট কম্পনশীল অণু IR অঞ্চলের রেডিয়েশন শোষণ করলে তা এক শক্তির কম্পন স্তর থেকে উচ্চ শক্তির কম্পন স্তরে উন্নীত হয়। ফলে কম্পনশক্ত্যির পরিবর্তন ঘটে, শোষণ ঘটে। এতে কম্পন বর্ণালি উৎপন্ন হয়। প্রতিটি পদার্থের আণবিক গঠন অনুসারে তার নিজস্ব বৈশিষ্ট্যমূলক IR বর্ণালি রয়েছে। আর এ IR বর্ণালি বিশ্লেষণ করে পদার্থ শনাক্ত করা যায়।
রসায়ন বিজ্ঞানে
রাসায়নিক বিক্রিয়ায় বিক্রিয়ক ও উৎপাদের কম্পন ব্যান্ড থেকে বিক্রিয়ার সম্ভাব্যতা ও বিক্রিয়ার হার সম্পর্কে ধারণা পাওয়া যায়। আবার কোন পদার্থের দ্রবণে ঘনমাত্রা নির্ণয়েও অবলোহিত রশ্মি বা বর্নালি ব্যবহার করা হয়। জৈব-অজৈব যৌগের গঠন নির্ণয়ে অবলোহিত রশ্মি ব্যবহার করা হয়।
চিকিৎসা বিজ্ঞানে
চিকিৎসা বিজ্ঞানে সর্বপ্রথম ১৯৫৬ সালে বক্ষ ক্যান্সার সনাক্তকরণের মাধ্যমে শুরু হয়। ক্যান্সার আক্রান্ত কোষ এর অবস্থান ও বিস্তৃতি সনাক্তকরণের জন্য আইআর রশ্মি ব্যবহার করা হয়। সন্নিকট আইআর রশ্মি দ্বারা রক্তের হিমোগ্লোবিন এ অক্সিজেন পরিমাপ করে মস্তিষ্কে রোগ নির্ণয় করা হয়। মূলত সদ্য প্রসূত শিশুদের মস্তিষ্কের ক্ষত নির্ণয়ে এটি ব্যাপকভাবে ব্যবহৃত হয়।